Henrique Devens

**Enrikė Sarmengė Devensas** (*Henrique Sarmengue Devens*; g. 1997 m. birželio 20 d.) – futbolininkas iš Brazilijos, puolėjas.

## Karjera
Futbolininko karjerą pradėjo gimtinėje. Atstovavo Espírito Santo FC () jaunimo ekipoms.

Žaidė JAV: Tri-Cities Otters, Tusculum Pioneers (koledžo komandoje), The Villages SC.

### FK Babrungas
Atvyko į Lietuvą 2021 m. ir žaidė Plungės Babrunge. Pirmoje lygoje išsiskyrė naudingu ir rezultatyviu žaidimu. Per vienuolika susitikimų Pirmoje lygoje pelnė net 14 įvarčių. Dar dvi rungtynes sužaidė LFF taurės turnyre.
### DFK Dainava
2021 m. vasarą tapo Alytaus „Dainavos“ nariu. A lygoje debiutavo 2021 m. liepos 1 d. rungtynėse prieš FK Panevėžys. Aikštėje pasirodė 67 min., kai alytiškiai atsilikinėjo 0:1 ir 80 min. pelnė įvartį.

2021 m. rugpjūčio 29 d. rungtynėse prieš FK Žalgiris pasižymėjo dviem tiksliais smūgiais. 22 min. išvedė į priekį alytiškius (1:0), o antrame kėlinyje 49 min. dar kartą pasižymėjo H.Devensas ir pirmavo dzūkai (2:1), tačiau persvaros išlaikyti nepavyko ir nugalėjo žalgiriečiai. Du įvarčius pelnęs brazilas surinko 287 „InStat“ naudingumo balus ir buvo išrinktas į simbolinę turo rinktinę.

### FK Krumovgrad
2022 m. vasarą persikėlė į Bulgariją, į FK Krumovgrad.

### FK Transinvest
Nuo 2023 m. vėl rungtyniavo Lietuvoje. Atstovavo Vilniaus rajono „Transinvest“ klubui, debiutavusiam Pirmoje lygoje.

2023 m. kovo 11 d. debiutavo klube prieš „Neptūno“ klubą. Šiose rungtynėse brazilas užsidirbo geltoną kortelę, o lygos debiutantai patyrė pralaimėjimą rezultatu 2:4.

2023 m. kovo 25 d. pelnė pirmą įvartį atstovaudamas „Transinvest“ klubui. Pasižymėjo Pirmos lygos rungtynėse prieš Kauno Žalgiris B.

2023 m. gegužės 6 d. pasižymėjo įvarčiu LFF taurės turnyro antrojo etapo rungtynėse prieš Kėdainių „Nevėžį“. Aštuntąją rungtynių minutę pelnė įvartį ir pradėjo varžovų triuškinimą. Galutinė mačo baigtis 5-1, „Transinvest“ klubo naudai.

2023 m. gruodžio 29 d. tapo žinoma, kad futbolininkas ir toliau atstovaus klubui.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas. Devensas šiame susitikime 79 minutę išlygino rezultatą 92-2), o pačiomis paskutinėmis rungtynių minutėmis persvėrė Vilniaus rajono atstovų naudai (3-2).

### al Bidda SC
2025 m. sausio mėn. pranešta, kad futbolininkas keliasi į Al Bidda SC (Kataras).

### FK Žalgiris
2025 m. kovo mėn. pasirodė pranešimai, kad futbolininkas gali persikelti į Lietuvą. 2025 m. kovo 12 d. FK Žalgiris oficialiai pristatė naujoką.

2025 m. kovo 15 d. debiutavo A lygos rungtynėse prieš FK Banga. Susitikimą pradėjo startinėje sudėtyje, o vėliau buvo pakeistas. Rungtynės baigėsi lygiosiomis 1-1.

2025 m. balandžio 16 d. pelnė du įvarčius A lygos rungtynėse prieš Marijampolės „Sūduvą“. „Žalgiriečiai“ sutriuškino varžovus rezultatu 3-0.

### FK Tobyl
2025 m. liepos 30 d. tapo žinoma, kad futbolininkas persikėlė į „Tobyl“ klubą (Kazachstanas).

## Statistika
; A lygos ir Pirmos lygos statistika

Spalvų reikšmės:
:  rungtyniavo A lygoje;

## Laimėjimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

; asmeniniai
: rezultatyviausias 2023 m. Pirmos lygos žaidėjas: 22 įvarčiai;

## Išnašos

## Nuorodos
* alyga.lt svetainė 
* SOCCERWAY 
* Transfermarkt 
* lietuvosfutbolas.lt
* Globalsportsarchive
* fkbabrungas.lt
* tusculumpioneers.com
* thevillagessc.com
* YouTube platforma (FK Babrungas puolimo mašina)